લગભગ 50 થી 60 પરિવારોએ પોતાની ઘરવખરી સુરક્ષિત સ્થાને ખસેડી કબ્રસ્તાનમાં આશરો લીધો હતો. ગાંધી રોડ પર ખોડિયાર નગર સહિતના વિસ્તારોમાં પણ ઘૂંટણ સમા વરસાદી પાણી ભરાયા હતા. શાસ્ત્રી રોડ પર આશાપુરી માતાના મંદિર પાસે પાણી ભરાય જવાથી વાહન ચાલકોને મુશ્કેલી વેઠવી પડી હતી. બીજી તરફ સુગર ફેક્ટરી નજીક રેલ્વે ગરનાળામાં પાણી ભરાય જવાથી વાહન વ્યવહાર બંધ કરી દેવામાં આવ્યો હતો. જેના કારણે રેલ્વે ફાટક બંધ થતાં જ વાહનોની લાંબી કતાર લાગી જવા પામી હતી.